Call of Duty: United Offensive

Call of Duty: United Offensive on Gray Matter Interactiven kehittämä ja Activisionin vuonna 2004 julkaisema lisäosa ensimmäisen persoonan ammuntapeli Call of Dutylle. Peli julkaistiin Microsoft Windowsille ja Mac OS X:lle syyskuussa 2004.

Pelaaminen 
Yksinpeli keskittyy liittoutuneiden joukoissa taistelemiseen ja sisältää monia historiallisia taisteluita. Toinen suuri muutos ensimmäiseen osaan verrattuna on keskittyminen toisen maailmansodan ilmataisteluihin. Pelissä on myös monia uusia liikkeitä, kuten kyky käyttää pikakiväärejä ja liekinheittimiä sekä juosta ja pidellä käsikranaattia kädessä. Viimeksi mainittu uudistus mahdollistaa sen, että vihollinen ei ehdi juosta tätä kohti heitettyä käsikranaattia karkuun. Uusia aseita ovat myös bazooka ja panssarikauhu.

Moninpeli 
Moninpeliin on tullut monia uusia kenttiä ja pelimuotoja. Huimana lisäyksenä on mahdollisuus ajaa jeepillä ja panssarivaunulla (Yhdysvalloilla ja Britannialla M4 Sherman, natsi-Saksalla Panzer ja Neuvostoliitolla T-34).

Rank-järjestelmä 
Pelin moninpeliin on myös tullut uusi ”rankkaus”-järjestelmä, jonka avulla pelaaja saa uusia ominaisuuksia selvitä sotatantereilla. Rankit luokitellaan arvoilla:

 Private (Alokas) - Tavallinen sotilas. Ei erikoisominaisuuksia
 Rifleman (Kiväärimies) - Lisää käsikranaatteja ja pistoolin ammuksia
 Squad Leader (Ryhmän johtaja) - Kiikarit
 Section Sergeant (Osaston johtaja) - Kasapanos (alemmatkin arvot voivat käyttää kasapanosta, mutta vain löytämällä sen maasta tai muualta kentästä)
 Platoon Sergeant (Joukkueen johtaja) - Tykistökeskitys

Base Assault 
Tässä pelimuodossa joukkueitten tehtävä on puolustaa, ja tuhota vastustajan bunkkerit käyttämällä ”raskasta kalustoa” kuten panssarivaunuja, sinkoja, kasapanoksia ja tykistökeskityksiä. Ensin bunkkerin ulkoinen osa on tuhottava, ennen kuin pelaajat pääsevät laittamaan dynamiitin bunkkerin perustaan. Nopein joukkue voittaa, joka on tuhonnut ensimmäiseksi vastustajan kaikki bunkkerit. Yleensä kierroksia ja bunkkereita on kolme (kun saa tuhottua vastustajan kaikki bunkkerit, saa voittajajoukkue yhden pisteen kokonaispistemäärään).

Domination 
Domination eli valloitus on pelimuoto, jossa on tarkoitus valloittaa vihollisen tarkistuspisteitä. Tarkistuspisteitä (yleensä tarkistuspisteet ovat lippuja) on yleensä 6–7 kappaletta. Joka kerta kun he saavat kaapattua tarkistuspisteen, he saavat pisteen kokonaispistemäärä. Kaikki tarkistuspisteet valloittaneen joukkue voittaa.

Capture The Flag 
Capture The Flagissa eli lipunryöstössä tavoitteena on saada vihollisen lippu omaan tukikohtaan. Joukkue saa pisteen vain silloin, kun lippu on pysynyt loppuun asti koskemattomana. Pelin voittaa se joukkue, jolla on lopussa eniten pisteitä. Eri palvelimilla pistemäärät voivat vaihdella kaikissa pelityypeissä.

Lähteet

Aiheesta muualla 
 Viralliset kotisivut 

United Offensive
Toiseen maailmansotaan sijoittuvat videopelit
Vuoden 2004 videopelit
Windows-pelit
Mac OS -pelit